**The Long Song – orjatytön laulu** on alun perin kolmeosainen minisarja, joka Suomessa esitetään kaksiosaisena. Se perustuu Andrea Levyn viimeiseen romaaniin *Pitkä laulu* (2014). Sarja sijoittuu 1830-luvun Jamaikalle, jossa orjat nousivat kapinaan ja orjuus päättyi lopullisesti vuonna 1838. Tuosta ajasta se kertoo päähenkilön Julyn näkökulmasta Amity-nimisellä sokeriplantaasilla. Suomessa sarjan tv ensi-ilta oli Ylen TV1-kanavalla 20. toukokuuta 2020 ja se on katsottavissa myös YLE Areenassa 17.8.2020 saakka.

Sarjan tarina
-------------

Sarja kertoo 1830-luvusta Jamaikalla Amity-nimisellä sokeriplantaasilla päähenkilön Julyn näkökulmasta. Vanha July on sarjassa kertojana. Hänen elämänsä merkittävät tapahtumat alkavat kun pieni July viedään Kitty-äidiltään plantaasin hölmön emännän Caroline Mortimerin Marquerite-nimiseksi kotiorjaksi ja palvelustytöksi. Jamaikalla alkoi jouluna vuonna 1831 orjien kapina. Kapinaa yritettiin tukahduttaa hirttämällä kapinoivia orjia, mutta kapina ei laantunut.

Näyttelijät
-----------

|  |  |  |
| --- | --- | --- |
|  July  | … |  Tamara Lawrence
  |
|  Caroline Mortimer  | … |  Hayley Atwell
  |
|  Robert Goodwin  | … |  Jack Lowden
  |
|  John Howard  | … |  Leo Bill
  |
|  Godfrey  | … |  Lenny Henry
  |
|  Nimrod  | … |  Jordan Bolger
  |
|  Vanha July  | … |  Doña Croll
  |
|  Hannah  | … |  Jo Martin
  |
|  Kitty  | … |  Sharon Duncan-Brewster
  |
|  Tam Dewar  | … |  Gordon Brown
  |
|  Molly  | … |  Ayesha Antoine
  |
|  Miss Clara  | … |  Madeleine Mantock
  |

Historia
--------

*Pääartikkeli: Jamaikan historia*
Sarja on fiktiivinen historiallinen draama, jonka tapahtumat perustuvat historiaan. Virallisesti orjuus päättyi Jamaikalla vuonna 1834, ja vuonna 1838 orjuus päättyi myös koko
Brittiläisessä imperiumissa. Britanniassa vaikutti 1700-luvun lopulla liike nimeltä abolitionistit, jonka kannattajat halusivat lopettaa orjuuden. He saivat ensimmäisen tavoitteensa toteutettua, kun Englannin parlamentti kielsi orjakaupan vuonna 1807. Tämä paransi orjien oloja hieman, koska orjien omistajien oli parannettava orjien ja heidän lastensa elinoloja, sillä Afrikasta ei tuotu enää uusia orjia. Atlantin orjakauppa oli toiminnassa 300 vuotta, jonka aikana Afrikasta tuotiin noin 15 miljoonaa afrikkalaista Atlantin yli. Matkalla orjista kuoli noin miljoona. Karibialle heitä tuotiin noin neljä miljoonaa raskaisiin töihin plantaaseille, joilla viljeltiin sokeriruokoa.

Lähteet
-------

1. 1 2 3 4 5  The Long Song, BBC1 *Broadcast*.  11.12.2018. Viitattu 20.5.2020. (englanniksi)
2. 1 2 3 4 5  Avola, Pertti: The Long Song – orjatytön laulu kertoo tarinansa väkevästi ja verevästi *Seura -lehti*.  20.05.2020. Viitattu 20.5.2020.
3. 1 2 3 4  The Long Song – orjatytön laulu *Yle TV1*.  14.5.2020. Viitattu 20.5.2020.
4. 1 2 3  Kuuskoski, Kaisla: 15 miljoonaa ihmistä riistettiin työvoimaksi Afrikasta – uutuussarja kuvaa raa’an rehellisesti orjien hirvittäviä oloja *Ilta-Sanomat*.  20.5.2020. Viitattu 20.5.2020.
5. ↑  Bergman, Emma: Kapina johti orjuuden lopettamiseen *Historianet.fi*.  26.4.2018. Viitattu 20.5.2020.

Aiheesta muualla
----------------

* Jakso 1: The Long Song - orjatytön laulu (12) *Yle Areena*.  20.5.2020. Viitattu 20.5.2020.
* KM: BBC One announces cast for adaptation of Andrea Levy’s The Long Song *BBC One Media Centre*.  13.7.2018. Viitattu 20.5.2020. (englanniksi)
* Mangan, Lucy: The Long Song review – a sharp, painful look at the last days of slavery *The Guardian*.  18.12.2018. Viitattu 20.5.2020. (englanniksi)
* The Long Song: Director, Writer and Cast talk about the Upcoming BBC Drama Production – Bespoke Event Guide *Alt-africa.com*. Viitattu 20.5.2020. (englanniksi)